দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
ডেভিড লিন
স্যার ডেভিড লিন কেবিই (২৫শে মার্চ, ১৯০৮ - ১৬ই এপ্রিল, ১৯৯১) বিখ্যাত ইংরেজ চলচ্চিত্র পরিচালক এবং প্রযোজক। "লরেন্স অফ অ্যারাবিয়া", "দ্য ব্রিজ অন দ্য রিভার কাওয়াই", "ডক্টর ঝিভাগো" এবং "আ প্যাসেজ টু ইন্ডিয়া'র" মত সুখ্যাত মহাকাব্যিক চলচ্চিত্রসমূহ পরিচালনার জন্য তিনি সর্বাধিক স্মরণীয়। স্টিভেন স্পিলবার্গ, মার্টিন স্কোরসেজি, স্ট্যানলি কুবরিক এবং জর্জ লুকাসের মত পরিচালকেরা তার প্রশংসা করেছেন। ২০০২ সালে ব্রিটিশ ফিল্ম ইনস্টিটিউট সর্বকালের সেরা চলচ্চিত্র পরিচালক নির্বাচনের জন্য ভোটাভুটির আয়োজন করে। এই ভোটে ডেভিড লিন ৯ম স্থান অধিকার করেন।